पाएं अपने शहर की ताज़ा ख़बरें और फ्री ई-पेपरडाउनलोड करें
ऑक्सीजन के लिए अब मरीज के परिजनों को परेशान नहीं होना पड़ेगा। प्राइवेट अस्पताल मरीज या परिजन से ऑक्सीजन की मांग नहीं करेंगे। यदि ऐसा कोई करता है तो उसके खिलाफ कार्रवाई की जाएगी।
इसे लेकर कलेक्टर गोपालचंद्र डाड ने मंगलवार को कहा है कि जिन प्राइवेट अस्पतालों ने कोविड-पॉजिटिव मरीजों को भर्ती किया है, वे अपने मरीजों से ऑक्सीजन की मांग नहीं करेंगे। यदि उनके द्वारा मरीज से ऑक्सीजन की मांग की जाती है तो अस्पताल के विरुद्ध कार्रवाई होगी। जिला प्रशासन द्वारा निजी अस्पतालों को उनकी मांग अनुसार ऑक्सीजन उपलब्ध कराई जा रही है।
ऑक्सीजन ऑडिट द्वारा
निजी अस्पतालों की मांग चिन्हित की गई है, मांग के अनुसार ही ऑक्सीजन सिलेंडर दिए जा रहे हैं। निजी अस्पतालों को कहा है कि वे अपनी क्षमता अनुसार मरीजों की भर्ती करें। उनकी जितनी भी बेड क्षमता है, उसके मुताबिक प्रशासन द्वारा ऑक्सीजन उपलब्ध कराना तय किया है। ऐसे में किसी भी स्थिति में मरीज से ऑक्सीजन की मांग करना उचित नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn